**Výzva na predloženie návrhu**

**na poskytovanie služieb v oblasti finančného sprostredkovania v sektore poistenia a zaistenia prostredníctvom samostatného finančného agenta**

1. **Identifikácia objednávateľa**

Obchodné meno: **Dopravný podnik Bratislava, akciová spoločnosť**

Sídlo: Olejkárska 1, 814 52 Bratislava

IČO: 00 492 736

Kontaktná osoba: Alena Morvayová

Telefón: +421 02 5950 1484

E-mail: [morvayova.alena@dpb.sk](mailto:morvayova.alena@dpb.sk)

1. **Opis poskytovanej služby:**
2. Poskytovateľ bude bezodplatne vykonávať na žiadosť objednávateľa a podľa aktuálnych potrieb objednávateľa:

* 1. revíziu a preskúmanie aktuálnych poistných zmlúv;
  2. vypracovanie analýzy poistených a poistiteľných rizík, pravidelné vykonávanie analýzy poistných rizík a navrhovanie ich efektívneho riešenia (najmenej však 1x za 3 mesiace);
  3. komplexné zhodnotenie a obhliadku jednotlivých rizík;
  4. súčinnosť pri spracovaní návrhu poistných zmlúv a pri uzatváraní poistných zmlúv podľa skutočného stavu majetku a/alebo požiadaviek objednávateľa; zodpovednosť za poistenie v plnom požadovanom rozsahu;
  5. spoluprácu pri uzatvorení poistných zmlúv s vybranou poisťovňou;
  6. zabezpečenie kompletného servisu pri komunikácii a uzatváraní zmlúv s komerčnými poisťovňami, ktorý bude pre objednávateľa najvýhodnejší;
  7. aktualizáciu a modifikáciu poistných zmlúv podľa skutočného stavu majetku a/alebo požiadaviek objednávateľa;
  8. správu poistných zmlúv, sledovanie platnosti a efektivity;
  9. poskytovanie odbornej pomoci, informácií a odporúčaní objednávateľovi v oblasti poistenia;
  10. prípravu verejného obstarávania v oblasti poistenia a/alebo prípravu podkladov do verejného obstarávania spôsobom, aby vo verejných obstarávaniach s predmetom zákazky v oblasti poistenia boli dodržané všetky zákony a všeobecne záväzné predpisy Slovenskej republiky a bola dosiahnutá najvyššia možná efektívnosť, účinnosť a hospodárnosť verejného objednávateľa (napr. príprava odbornej časti súťažných podkladov, súčinnosť pri príprave procesu verejného obstarávania, súčinnosť pri vyhodnocovaní ponúk a pod.);
  11. zabezpečenie likvidácie poistných udalostí, pri vybavovaní nárokov a plnení plynúcich objednávateľovi z poistných zmlúv v najlepšom záujme objednávateľa;
  12. prejednanie a súčinnosť pri uplatnení náhrady škody s poisťovňou bez zbytočného omeškania;
  13. ďalšie služby v oblasti poistenia na základe pokynu objednávateľa.

1. **Doplňujúce informácie:**

* Poistné zmluvy:
* Povinné zmluvné poistenie a havarijné poistenie <https://crz.gov.sk/zmluva/10226166/>
* Majetkové poistenie: <https://crz.gov.sk/zmluva/10226143/>
* Poistenie zodpovednosti za škodu: <https://crz.gov.sk/zmluva/10226155/>
* Výročné správy objednávateľa: <https://dpb.sk/sk/verejne-informacie>.
* K výsledku vyhodnotenia tejto výzvy v zmysle bodu 8.3 môže pristúpiť aj Hlavné mesto SR Bratislava, obchodné spoločnosti ovládané Hlavným mestom SR Bratislava alebo iné organizácie v správe Hlavného mesta SR Bratislava (ďalej len „Mestské organizácie“) v prípade, ak výsledok vyhodnotenia výzvy a úspešného uchádzača na základe kritéria č. 3 rovnako vyhodnotia ako najefektívnejšie naplnenie účelu finančného sprostredkovania v oblasti v sektore poistenie a zaistenie, pričom v takom prípade uzatvoria s úspešným uchádzačom samostatnú zmluvu. Uchádzač podaním svojho návrhu výslovne súhlasí s tým a zaväzuje sa, že v prípade pristúpenia k výsledku vyhodnotenia tejto výzvy zo strany Mestskej organizácie, uzavrie zmluvu s Mestskou organizáciou najneskôr do 14 dní od oznámenia pristúpenia k výsledku vyhodnotenia tejto výzvy. Oznámenie o pristúpení k výsledku vyhodnotenia tejto výzvy môže byť zaslané úspešnému uchádzačovi od momentu vyhodnotenia tejto výzvy a úspešného uchádzača a najneskôr do 60 dní odo dňa uzatvoreniu zmluvy o zabezpečení služieb v oblasti finančného sprostredkovania v sektore poistenia a zaistenia medzi objednávateľom a úspešným uchádzačom. Pre vylúčenie pochybností objednávateľ uvádza, že podmienky zábezpeky sa týkajú výlučne uzavretia zmluvy s objednávateľom.

1. **Prehľad škodovosti za posledných 5 rokov**

Pre informáciu uvádzame škodovosť z predchádzajúcich poistných zmlúv za obdobie: 01.01.2019 - 31.12.2024

Škodovosť vrátane rezervy v rámci majetkového poistenia a poistenia zodpovednosti za škodu

********

Škodovosť bez rezervy v rámci PZP poistenia



Škodovosť vrátane rezervy v rámci HP poistenia motorových vozidiel

********

Škodovosť vrátane rezervy v rámci HP poistenia dráhových vozidiel

********

1. **Podmienky účasti uchádzačov:**
2. Uchádzač preukáže minimálne dve referencie za predchádzajúce 3 roky od vyhlásenia tejto výzvy, ktorých predmetom bolo uspokojivé poskytovanie služieb v oblasti finančného sprostredkovania v sektore poistenia a zaistenia s výškou poistného každej referencie minimálne vo výške 50 % z celkovej súhrnnej zmluvnej sumy ročného poistného objednávateľa na základe aktuálnych poistných zmlúv, t.j. minimálne vo výške 2 117 929 EUR.
3. Uchádzač musí byť oprávnený poskytovať službu podľa zákona č. 186/2009 Z. z. o finančnom sprostredkovaní a finančnom poradenstve a o zmene a doplnení niektorých zákonov v znení neskorších predpisov ako samostatný finančný agent a podľa iných príslušných osobitných predpisov.
4. Uchádzač musí preukázať odbornú spôsobilosť a dôveryhodnosť podľa § 21 až § 23 zákona č. 186/2009 Z. z. o finančnom sprostredkovaní a finančnom poradenstve a o zmene a doplnení niektorých zákonov v znení neskorších predpisov a podľa iných príslušných osobitných predpisov.
5. Uchádzač nemôže mať uložený zákaz účasti vo verejnom obstarávaní a musí splniť podmienky účasti týkajúce sa osobného postavenia podľa § 32 zákona č. 343/2015 Z. z. o verejnom obstarávaní a o zmene a doplnení niektorých zákonov (ďalej len „**Zákon o verejnom obstarávaní**“). Uchádzač preukáže splnenie podmienky doložením potvrdenia miestne príslušného daňového úradu, colného úradu, zdravotných poisťovaní, Sociálnej poisťovne, príslušného súdu a doložením výpisu z registra trestov nie starším ako je dátum vyhlásenia tejto výzvy.
6. Uchádzačovi nebola v posledných 10 (desiatich) rokoch od vyhlásenia tejto výzvy uložená sankcia v súvislosti s poskytovaním služieb v oblasti finančného sprostredkovania v sektore poistenia a zaistenia zo strany Národnej banky Slovenska alebo iného subjektu.
7. Uchádzač preukáže minimálny celkový čistý obrat spoločnosti za posledných 36 (tridsaťšesť) mesiacov od vyhlásenia tejto výzvy (kumulatívne) v sume 2 000 000,- EUR, ktorý uchádzač preukáže predložením účtovnými závierkami alebo inými relevantnými účtovnými dokladmi, z ktorých bude splnenie požiadavky preukázateľné.
8. Splnenie podmienok účasti podľa tohto bodu 3. ods.3.1 až 3.6 tejto výzvy uchádzač preukazuje čestným vyhlásením podľa prílohy č. 2 tejto výzvy a predložením dokladov a potvrdení, ktoré sú špecifikované v jednotlivých ods. 3.1 až 3.6 tejto výzvy.
9. V prípade, ak uchádzač nesplní ktorúkoľvek z požadovaných podmienok účasti podľa tohto bodu 3. ods.3.1 až 3.6 tejto výzvy, jeho ponuka bude vylúčená.
10. **Zábezpeka**
11. Objednávateľ vyžaduje na zabezpečenie predloženého súťažného návrhu zloženie zábezpeky.
12. Zábezpeka je stanovená vo výške 100 000,- EUR (slovom: stotisíc eur).
13. Spôsoby zloženia zábezpeky:
14. zložením finančných prostriedkov na bankový účet objednávateľ, alebo
15. poskytnutím bankovej záruky za uchádzača.
16. Podmienky zloženia zábezpeky:
17. zložením finančných prostriedkov na účet objednávateľa:

* finančné prostriedky musia byť zložené v uvedenej čiastke na bankový účet objednávateľa vedený vo Všeobecnej úverovej banke, a.s., IBAN: SK98 0200 0000 0000 4800 9012, BIC/SWIFT: SUBASKBX, VS: IČO uchádzača, informácia pre príjemcu platby: Služby v oblasti finančného sprostredkovania v sektore poistenia a zaistenia – obchodné meno uchádzača;
* finančné prostriedky musia byť pripísané na účet objednávateľa najneskôr do uplynutia lehoty na predkladanie návrhov podľa bodu 5. tejto výzvy;
* doba platnosti zábezpeky vo forme zloženia finančných prostriedkov na účet objednávateľa musí byť najmenej do uzatvorenia zmluvy o zabezpečení služieb v oblasti finančného sprostredkovania v sektore poistenia a zaistenia medzi objednávateľom a úspešným uchádzačom podľa bodu 8. ods. 8.3 tejto výzvy; v prípade, ak je platnosť zábezpeky časovo obmedzená na kratšiu dobu, uchádzač sa zaväzuje predĺžiť zábezpeku najneskôr 2 (dva) mesiace pred ukončením platnosti zábezpeky;
* doklad o zložení finančných prostriedkov uchádzačom na bankový účet objednávateľa – výpis z bankového účtu alebo iný doklad, ktorým uchádzač preukáže, že v prospech bankového účtu objednávateľa boli poukázané finančné prostriedky vo výške zodpovedajúcej výške zábezpeky, je uchádzač povinný predložiť ako súčasť návrhu.

1. poskytnutím bankovej záruky za uchádzača:

* banková záruka za uchádzača môže byť poskytnutá bankou so sídlom v Slovenskej republike, pobočkou zahraničnej banky v Slovenskej republike alebo zahraničnou bankou (ďalej len „banka“);
* v záručnej listine musí banka písomne vyhlásiť, že neodvolateľne a bez akýchkoľvek námietok uspokojí objednávateľa do výšky finančných prostriedkov, ktoré objednávateľ požaduje ako zábezpeku viazanosti ponuky uchádzača, v prípade, ak nastanú skutočnosti podľa bodu 8. ods. 8.4 tejto výzvy a objednávateľ písomne banke oznámi svoje nároky z bankovej záruky v lehote platnosti bankovej záruky;
* doba platnosti a účinnosti bankovej záruky musí byť najmenej do uzatvorenia zmluvy o zabezpečení služieb v oblasti finančného sprostredkovania v sektore poistenia a zaistenia medzi objednávateľom a úspešným uchádzačom podľa bodu 8. ods. 8.3 tejto výzvy; v prípade, ak je platnosť bankovej záruky časovo obmedzená na kratšiu dobu, uchádzač sa zaväzuje predĺžiť bankovú záruku najneskôr 2 (dva) mesiace pred ukončením platnosti bankovej záruky.

1. Objednávateľ uvoľní alebo vráti uchádzačovi zábezpeku do 7 (siedmich) pracovných dní odo dňa uzatvorenia zmluvy s úspešným uchádzačom.
2. Zábezpeka uchádzača prepadne v prospech objednávateľa, ak nastane situácia podľa bodu 8. ods. 8.4 tejto výzvy.
3. **Lehota, miesto a spôsob predkladania návrhov: do 21.02.2024 do 12:00 hod.**
   1. Komunikácia bude prebiehať s využitím elektronických prostriedkov a návrhy je potrebné predkladať elektronicky, a to prostredníctvom IS JOSEPHINE: <https://josephine.proebiz.com/sk/tender/64331/summary>
4. **Požadovaný obsah návrhu:**
5. Návrh predložený uchádzačom musí obsahovať tieto doklady v elektronickej podobe:
6. Koncepcia poskytovaných služieb, ktorej obsah je popísaný v prílohe č. 1 tejto výzvy;
7. Doklady preukazujúce splnenie podmienok účasti podľa bodu 3. ods. 3.1 až 3.6 tejto výzvy.
8. Čestné vyhlásenie podľa prílohy č. 2 tejto výzvy;
9. Návrh na plnenie kritérií podľa prílohy č. 3 tejto výzvy;
10. Návrh zmluvy o zabezpečení služieb v oblasti finančného sprostredkovania v sektore poistenia a zaistenia - zmluva bude uzatvorená na obdobie 8 rokov s možnosťou jej výpovede v rámci 6 mesačnej výpovednej doby; finálne znenie zmluvy bude predmetom rokovania oboch zmluvných strán, pričom návrh plnenia kritérií bude záväzne súčasťou finálneho znenia zmluvy o zabezpečení služieb v oblasti finančného sprostredkovania v sektore poistenia a zaistenia;
11. Doklad o zložení zábezpeky podľa bodu 4. tejto výzvy.
12. **Kritérium na vyhodnotenie návrhov:**
13. Návrhy sa budú vyhodnocovať na základe kritérií podľa prílohy č. 3 tejto výzvy.
14. **Vyhodnotenie návrhov**
15. Objednávateľ vyhodnocuje návrhy na základe kritéria na vyhodnotenie návrhov podľa bodu 7 tejto výzvy. Objednávateľ zostaví poradie návrhov uchádzačov, pričom na prvom mieste sa umiestni návrh s najvyšším počtom bodov v zmysle kritérií.
16. Po vyhodnotení návrhov objednávateľ písomne splnomocní predbežne úspešného uchádzača príslušným dokumentom akceptovateľným pre poisťovne s platnosťou splnomocnenia maximálne do 30.06.2025, aby na základe predloženého auditu zefektívnenia poistenia podľa prílohy č. 1 tejto výzvy bod 1 Koncepcia poskytovaných služieb – Audit zefektívnenia poistenia rokoval ako splnomocnený správca s príslušnými poisťovňami objednávateľa o zefektívnení poistenia pre objednávateľa za účelom získania úspory na poistnom v zmysle predloženého návrhu a v lehote stanovenej v návrhu odo dňa udelenia splnomocnenia. Predmetom rokovania môže byť buď dojednanie dodatkov k aktuálnym poistným zmluvám objednávateľa za dodržania podmienok verejného obstarávania v zmysle Zákona o verejnom obstarávaní alebo uzatvorenie nových poistných zmlúv najneskôr do 30.06.2025 na základe výsledkov verejného obstarávania, s účinnosťou nových poistných zmlúv od 01.07.2025, resp. od 01.01.2026 pri zohľadnení podmienok výpovede aktuálnych poistných zmlúv podľa § 800 ods. 1 zákona č. 40/1964 Zb. Občiansky zákonník v znení neskorších predpisov a v súlade so Zákonom o verejnom obstarávaní prostredníctvom príslušného postupu, napr. prostredníctvom dynamického nákupného systému zriadeného objednávateľom alebo na základe verejnej súťaže v rámci nadlimitného postupu. V prípade, ak uchádzač zvolí formu dosiahnutia deklarovanej úspory formou uzatvorenia nových poistných zmlúv, tieto zmluvy musia zohľadňovať nasledovné minimálne podmienky:

* poistná zmluva bude uzatvorená na obdobie max. 4 (štyri) roky, resp. 8 (osem) rokov na základe zákonných možností;
* poistným obdobím sa rozumie vždy 1 (jeden) kalendárny rok;
* zmluvu možno vypovedať v súlade s príslušnými osobitnými predpismi, a to najmenej 6 (týždňov) pred uplynutím poistného obdobia;
* počas trvania zmluvy v každom jednotlivom poistnom období budú zmluvné strany rokovať o bonifikácii za priaznivý škodový priebeh, ktorý bude vyhodnotený na základe množstva poistných udalostí vo vzťahu k neprerušenej dobe trvania poistenia, ktorou je príslušné poistné obdobie s tým, že bonifikácia môže byť vyplatená aj dodatočne v nasledujúcom kalendárnom roku po uzatvorení a vyhodnotení poistných udalostí s tým, že konkrétne podmienky uplatnenia bonifikácie budú predmetom zmluvy alebo prípadne jej budúcich dodatkov.

1. Predbežne úspešný uchádzač môže deklarovanú úsporu na poistnom dosiahnuť buď dojednaním dodatkov k aktuálnym poistným zmluvám objednávateľa za dodržania podmienok verejného obstarávania v zmysle Zákona o verejnom obstarávaní alebo uzatvorením nových poistných zmlúv najneskôr do 30.06.2025 na základe výsledkov verejného obstarávania, s účinnosťou nových poistných zmlúv od 01.07.2025, resp. od 01.01.2026 pri zohľadnení podmienok výpovede aktuálnych poistných zmlúv podľa § 800 ods. 1 zákona č. 40/1964 Zb. Občiansky zákonník v znení neskorších predpisov a v súlade so Zákonom o verejnom obstarávaní. Zabezpečenie deklarovanej úspory na poistnom je uchádzač povinný dosiahnuť najneskôr v lehote uvedenej v predloženom návrhu – v časti plnenia kritérií (bod 2). V prípade, ak predbežne úspešný uchádzač na základe rokovania s poisťovňami objednávateľa dosiahne v príslušnej lehote úsporu na poistnom, ktorú deklaroval v návrhu a dôjde k uzatvoreniu dodatkov k aktuálnym poistným zmluvám objednávateľa za dodržania podmienok verejného obstarávania v zmysle Zákona o verejnom obstarávaní alebo k uzatvoreniu nových poistných zmlúv najneskôr do 30.06.2025 na základe výsledkov verejného obstarávania, s účinnosťou nových poistných zmlúv od 01.07.2025, resp. od 01.01.2026 pri zohľadnení podmienok výpovede aktuálnych poistných zmlúv podľa § 800 ods. 1 zákona č. 40/1964 Zb. Občiansky zákonník v znení neskorších predpisov a v súlade so Zákonom o verejnom obstarávaní, objednávateľ vyhodnotí uchádzača ako úspešného a pristúpi k uzatvoreniu zmluvy o zabezpečení služieb v oblasti finančného sprostredkovania v sektore poistenia a zaistenia podľa bodu 6. ods. 6.1 písm. e) tejto výzvy.
2. V prípade, ak predbežne úspešný uchádzač nedosiahne úsporu na poistnom podľa tohto bodu ods. 8.2 a 8.3 tejto výzvy, ktorú deklaroval v návrhu, v stanovenom termíne, resp. úsporu na poistnom vo výške, ktorá bude vyššia ako návrh uchádzača, ktorý sa umiestnil ako ďalší v poradí, alebo nepristúpi k podpisu zmluvy o zabezpečení služieb v oblasti finančného sprostredkovania v sektore poistenia a zaistenia, objednávateľ je oprávnený vypovedať mu udelené splnomocnenie a vyhodnotiť uchádzača ďalšieho v poradí s vykonaním úkonov uvedených v predchádzajúcich bodoch.
3. **Doplňujúce informácie:**
4. Objednávateľ si vyhradzuje právo neprijať ani jeden z predložených návrhov a/alebo kedykoľvek zrušiť túto výzvu. Všetky náklady spojené s predložením ponúk znáša uchádzač. Ak úspešný uchádzač neuzavrie zmluvu s objednávateľom, objednávateľ môže rokovať o uzavretí zmluvy s ďalšími uchádzačmi v poradí.

Prílohy:

1. Koncepcia poskytovaných služieb
2. Čestné vyhlásenie uchádzača
3. Kritériá na vyhodnotenie návrhov

V Bratislave dňa 12.02.2025

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Dopravný podnik Bratislava, akciová spoločnosť**

JUDr. Barbora Notová

vedúca odboru právnych služieb a verejného obstarávania

**Príloha č. 1**

**Koncepcia poskytovaných služieb**

**1 – Audit zefektívnenia poistenia**

* Na základe aktuálnych poistných zmlúv objednávateľa predložte návrh na zefektívnenie poistenia, a to buď formou uzatvorenia dodatkov k aktuálnym poistným zmluvám objednávateľa za dodržania podmienok verejného obstarávania v zmysle Zákona o verejnom obstarávaní alebo formou uzatvorenia nových poistných zmlúv najneskôr do 30.06.2025 na základe výsledkov verejného obstarávania, s účinnosťou nových poistných zmlúv od 01.07.2025, resp. od 01.01.2026 pri zohľadnení podmienok výpovede aktuálnych poistných zmlúv podľa § 800 ods. 1 zákona č. 40/1964 Zb. Občiansky zákonník v znení neskorších predpisov a v súlade so Zákonom o verejnom obstarávaní.
* Vyčíslite úsporu v % na poistnom, ktorá bude dosiahnutá na základe návrhu na zefektívnenie poistenia.

Nástrojom na vyčíslenie úspory v % na poistnom nemôže byť odobratie majetku z predmetu poistenia a zúženie rozsahu predmetu poistenia.

* Uveďte lehotu na dosiahnutie zefektívnenia poistenia, od ktorej sa bude úspora na poistnom v zmysle bodu vyššie uplatňovať - v kalendárnych dňoch - najneskôr do 30.06.2025 v prípade dosiahnutia úspory na základe dodatkov alebo na základe nových poistných zmlúv nových poistných zmlúv v zmysle bodu 8. ods. 8.2 a 8.3 tejto výzvy.

**2 – Zloženie realizačného tímu**

* Predložte zoznam členov realizačného tímu.
* Ku každému členovi tímu prosím uveďte oblasť/oblasti jeho zodpovedností v tíme a referencie z danej oblasti, ktoré budú obsahovať stručný opis poskytnutých služieb pre klienta, kontaktnú osobu klienta s určením jej mena a telefonického kontaktu.
* Zdôvodnite výber členov pre jednotlivé oblasti /spracovanie rizikovej analýzy a návrhu poistného programu, zabezpečenie činností pri správe poistenia a likvidácii poistných udalostí a pri poskytovaní konzultácií/.
* Ďalšie relevantné informácie.

**3 – Spôsob spracovania komplexnej analýzy poistných rizík**

* Popíšte spôsob spracovania komplexnej analýzy poistných rizík.
* Popíšte spôsob, akým stanovíte poistné čiastky a hodnoty maximálnej možnej škody.

**4 – Spôsob spracovania návrhu poistného programu**

* Predložte návrh revízie rozsahu poisteného majetku so zohľadnením zákonných a prevádzkových požiadaviek, a to:
* povinnosť v zmysle zákona č. 381/2001 Z. z. o povinnom zmluvnom poistení zodpovednosti za škodu spôsobenú prevádzkou motorového vozidla a o zmene a doplnení niektorých zákonov v znení neskorších predpisov, alebo v zmysle iných príslušných osobitných predpisov;
* povinnosť v zmysle Zmluvy o službách vo verejnom záujme v mestskej doprave 2024 - 2033 (zmluva: <https://dpb.sk/sk/dokument/zmluva-o-sluzbach-vo-verejnom-zaujme-v-mestskej-doprave-2024-2033-c-o-179-2023>, dodatok č. 1: <https://dpb.sk/sk/dokument/dodatok-c-1-k-zmluve-o-sluzbach-vo-verejnom-zaujme-v-mestskej-doprave-o-179-2023>);
* povinnosti v zmysle platných a účinných zmlúv o poskytnutí nenávratných finančných príspevkov:

|  |  |
| --- | --- |
| **Názov a kód projektu** | **link na CRZ** |
| 311031AXI1 - Modernizácia údržbovej základne – 3. etapa, depo Jurajov Dvor - projekčné práce | <https://crz.gov.sk/zmluva/5580308/> |
| 311031AYF7 - Modernizácia údržbovej základne – 3. etapa, vozovňa Krasňany - projekčné práce | <https://crz.gov.sk/zmluva/5580306/> |
| 311031BDP2 - DPB, Obnova vozového parku električiek v Bratislave-2.etapa | <https://crz.gov.sk/zmluva/5879732/> |
| 311031BDY5 - DPB, Obnova vozového parku električiek v Bratislave - 3. etapa | <https://crz.gov.sk/zmluva/5879730/> |
| 311031BDZ1 - Električky pre Bratislavu | <https://crz.gov.sk/zmluva/6492211/> |
| 311031BPB9 - Trolejbusy pre Bratislavu | <https://crz.gov.sk/zmluva/6264063/> |
| 311031CGT9 - Modernizácia infraštruktúry pre mestskú dráhovú dopravu v Bratislave – projektová dokumentácia | <https://crz.gov.sk/zmluva/7939560/> |
| 311031CTM9 - Modernizácia údržbovej základne - 3. etapa, vozovňa Krasňany - stavebné práce | <https://crz.gov.sk/zmluva/8036652/> |
| 311031DGC6 - Modernizácia vajnorskej radiály | <https://crz.gov.sk/zmluva/8372073/> |
| 311031DGD3 - Modernizácia kľúčových úsekov a prvkov infraštruktúry verejnej osobnej dopravy v Bratislave | <https://crz.gov.sk/zmluva/8272216/> |
| 302011APZ1 - Moderné zastávky MHD v Bratislave | <https://crz.gov.sk/zmluva/6075436/> |
| 302011G394 - Informatizácia MHD v Bratislave - informačné tabule | <https://crz.gov.sk/3055362/> |
| 302071BRH4 - Vodíkové autobusy pre ekologickú MHD v Bratislave | <https://crz.gov.sk/zmluva/6712429/> |
| 399021DGG2 - Moderné zastávky MHD v Bratislave | <https://crz.gov.sk/zmluva/7910187/> |
| 401203FND3 - Električky pre Bratislavu - 2. fáza | <https://crz.gov.sk/zmluva/9290896/> |
| 401203A910 - Modernizácia údržbovej základne - 3. etapa, vozovňa Krasňany - stavebné práce - 2. fáza | <https://crz.gov.sk/zmluva/10055031/> |
| 19I06-29-P04 - Nákup 10 ks jednosmerných električiek pre Bratislavu | <https://crz.gov.sk/zmluva/9062294/> |

* povinnosť určená objednávateľom na poistenie vozidiel a majetku v záruke.
* Predložte návrh poistného programu pre objednávateľa na obdobie 2025 – 2033.
* Popíšte, akým spôsobom stanovujete poistné čiastky, limity a spoluúčasť.
* Popíšte, akým spôsobom obmedzujete riziko podpoistenia.
* Uveďte zoznam poisťovní, s ktorými mate ako finančný agent uzatvorenú zmluvu nevýhradnej povahy.

**Príloha č. 2**

**Čestné vyhlásenie uchádzača**

**Základné údaje uchádzača:**

Obchodné meno spoločnosti / názov: doplní uchádzač

Adresa sídla spoločnosti / miesta podnikania: doplní uchádzač

IČO: doplní uchádzač

DIČ: doplní uchádzač

IČ DPH /ak relevantné/: doplní uchádzač

Zapísaný: doplní uchádzač

Zastúpený: doplní uchádzač

Kontaktná osoba: doplní uchádzač

/meno, tel., e-mail/

**Týmto čestne vyhlasuje, že:**

1. súhlasí s podmienkami Výzvy na prihlásenie sa na poskytovanie služieb v oblasti finančného sprostredkovania v sektore poistenia a zaistenia prostredníctvom finančného agenta,ktoré určil objednávateľ vo výzve, jej prílohách a v iných dokumentoch poskytnutých objednávateľom v lehote na predkladanie návrhov,
2. spĺňa všetky podmienky účasti určené objednávateľom a poskytne objednávateľovi na požiadanie doklady, ktoré preukazujú splnenie podmienok účasti a sú čestným vyhlásením nahradené,
3. všetky predložené vyhlásenia, doklady, dokumenty a údaje uvedené v návrhu sú pravdivé a úplné,
4. má oprávnenie poskytovať služby, ktoré zodpovedajú opisu poskytovanej služby,
5. nemá uložený zákaz účasti vo verejnom obstarávaní potvrdený konečným rozhodnutím v Slovenskej republike a v štáte sídla, miesta podnikania alebo obvyklého pobytu,
6. ak má povinnosť zapisovať sa do registra partnerov verejného sektora, nemá v tomto registri zapísaného konečného užívateľom výhod podľa § 11 ods. 1 písm. c) bod 1. až 13 ZVO,
7. dáva písomný súhlas na to, že doklady, ktoré poskytuje v súvislosti s touto súťažou, môže objednávateľ spracovávať podľa zákona č. 18/2018 Z. z. o ochrane osobných údajov a o zmene a doplnení niektorých zákonov,
8. dáva písomný súhlas so spracovaním osobných údajov po dobu realizácie súťaže, realizácie zákazky a archivácie dokumentácie k zákazke v zmysle zákona č. 18/2018 Z. z. o ochrane osobných údajov a o zmene a doplnení niektorých zákonov.

V \_ doplní uchádzač \_, dňa \_\_ doplní uchádzač \_\_2025

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Obchodné meno uchádzača,

Meno, funkcia a podpis osoby oprávnenej konať za uchádzača[[1]](#footnote-2)

**Príloha č. 3**

**Kritériá na vyhodnotenie návrhov**

|  |  |  |  |
| --- | --- | --- | --- |
| **P. č.** | **Hodnotiace kritérium** | **Podiel v bodoch** | **Hodnota kritérií (doplní uchádzač)** |
| **1.** | **Audit zefektívnenia poistenia (vyčíslenie úspory na poistnom v %):** | **0-45** |  |
| **2.** | **Lehota na dosiahnutie úspory v zmysle kritéria 1:** | **0-15** | *v kalendárnych dňoch - najneskôr do 30.06.2025 v prípade dosiahnutia úspory na základe dodatkov alebo na základe nových poistných zmlúv nových poistných zmlúv v zmysle bodu 8. ods. 8.2 a 8.3 tejto výzvy* |
| **3.** | **3.1 Prezentácia uchádzača** (najmä obchodná sila a rozsah poskytovaných produktov za obdobie posledných 3 rokov, dĺžka neprerušeného pôsobenia v rámci finančného sprostredkovania v sektore poistenia a zaistenia – rok začiatku pôsobenia na trhu, skúsenosti so správou poistných zmlúv, skúsenosti so službami a vybavovaním likvidácie poistných udalostí, skúsenosti s dojednávaním poistných zmlúv prispôsobovaných priamo klientovi podľa jeho požiadaviek) a **Koncepcia poskytovaných služieb a výhody z nej vyplývajúce pre objednávateľa v zmysle prílohy č. 1 tejto výzvy:**  - zloženie realizačného tímu  - spôsob spracovania komplexnej analýzy poistných rizík  - spôsob spracovania návrhu poistného programu | **0-10** | *uchádzač preloží ako samostatný dokument v zmysle požiadaviek podľa prílohy č. 1 tejto výzvy* |
| **3.2 Návrh riešenia správy poistných zmlúv a poistných udalostí** (rýchla dostupnosť k údajom ohľadom poistných zmlúv, poistných udalostí a rôznych prehľadov v reálnom čase bez nutnosti ich vyžiadania osobitnou formou komunikácie) – zabezpečenie evidencie zmlúv a ďalších informácií potrebných pre ich efektívnu správu v reálnom čase, ako napr. kontakty, predpisy poistného, fakturácie a informácie k platbám, informácie a doklady k poistným udalostiam, ktorá bude okamžite dostupná objednávateľovi | **0-10** | *uchádzač preloží ako samostatný dokument, obsahom ktorého bude popis navrhovaného riešenia* |
| **3.3 Benefity a/alebo doplnkové poistenia**: | **0-10** | *v rámci bodu 3.3 uchádzač uvedie finančný prínos z navrhovaných benefitov, prípadne doplnkových poistení* |
| **4.** | **Obchodné zastúpenie v okruhu (max. do vzdialenosti 20 km od sídla objednávateľa)**  **Lehota poskytovania služieb – uskutočnenie stretnutia so zástupcom finančného agenta najneskôr do 24 hodín od dopytu objednávateľa v priestoroch objednávateľa**  **Počet zamestnancov uchádzača (min. 10)** | **10** | *uchádzač preloží doklad, na základe ktorého relevantným spôsobom preukáže plnenie kritéria* |

**Vyhodnotenie kritérií:**

Kritérium č. 1:

Návrh s najvyššou úsporou v tomto kritériu dosiahne maximálny počet bodov, t.j. 45 bodov. Bodové ohodnotenie prvého kritéria u ostatných návrhov sa vykoná priamou úmerou podľa nasledovného vzorca:

Úspora hn

BH1khn = –––––––––––––––––––– x 45

Úspora max

*Vysvetlivky vzorca:*

*BH1k hn – bodové hodnotenie 1. kritéria hodnoteného návrhu*

*Úspora max – údaj uvedený v 1. kritériu návrhu s najvyššou úsporou*

*Úspora hn – údaj uvedený v 1. kritériu hodnoteného návrhu*

Kritérium č. 2:

Návrh s najnižšou lehotou v tomto kritériu dosiahne maximálny počet bodov, t.j. 15 bodov. Bodové ohodnotenie prvého kritéria u ostatných návrhov sa vykoná nepriamou úmerou podľa nasledovného vzorca:

Lehota min

BH2khn = –––––––––––––––––––– x 15

Lehota hn

*Vysvetlivky vzorca:*

*BH2k hn – bodové hodnotenie 2. kritéria hodnoteného návrhu*

*Lehota min – údaj uvedený v 2. kritériu návrhu s najnižšiu lehotou*

*Lehota hn – údaj uvedený v 2. kritériu hodnoteného návrhu*

Kritérium č. 3:

Uchádzači budú hodnotení odbornou komisiou na základe predloženej prezentácie a koncepcie. Komisia sa bude zaoberať skúsenosťami uchádzača a jednotlivými oblasťami koncepcie, pričom príslušný počet bodov v stanovenom rozsahu priradí uchádzačom na základe posúdenia služieb, ktoré s najlepším možným spôsobom najmä z pohľadu výhodnosti poistného programu, zníženia nákladov na poistenie, spôsobu analýzy poistných rizík, pravidelnosti prehodnocovania a reportovania podmienok na poistnom trhu, ako aj z pohľadu skúsenosti a zloženia realizačného tímu, povedú k najefektívnejšiemu naplneniu účelu finančného sprostredkovania v oblasti v sektore poistenie a zaistenie.

V prípade podkritéria č. 3.3 uchádzač v návrhu uvedie zoznam benefitov a/alebo doplnkové poistenia s tým, že tieto benefity alebo doplnkové poistenia budú poskytované bezodplatne alebo za administratívny poplatok do výšky max. 0,1 % z výšky ponúkaného doplnkového poistenia.

Kritérium č. 4:

V prípade, ak uchádzač v predloženom návrhu preukáže splnenie kritéria č. 4, bude mu pridelený počet 10 bodov.

1. Podpis štatutárneho orgánu alebo osoby oprávnenej konať v mene uchádzača na základe písomného plnomocenstva, ktoré musí byť predložené spolu s návrhom. [↑](#footnote-ref-2)